ตามหัวข้อเลยค่ะ พอดีทานยาคุมมาแล้ว 2-3 เดือน แต่เดือนนี้ประจำเดือนมาน้อยกว่าทุกครั้ง เกิดจากอะไรค่ะ แล้วถ้าเราจะเลิกทานควรเลิกทานตอนไหนค่ะ
สวัสดีค่ะ การทานยาคุมกำเนิด อาจมีผลทำให้ปริมาณเลือดประจำเดือนน้อยลง และจำนวนวันที่ประจำเดือนมาน้อยกว่าปกติได้ เนื่องจากผลของฮอร์โมนจากยาคุมกำเนิด ที่ไปทำให้เยื่อบุโพรงมดลูกบางลง ทำให้มีเลือดออกมาน้อยลง โดยเฉพาะหากเป็นยาคุมกำเนิดชนิดที่มีฮอร์โมนต่ำ หรือเกิดจากการทานยาคุมต่อเนื่องนานๆ แต่ก็ไม่ได้อันตรายอะไร สามารถที่จะทานต่อไปได้ หากยังต้องการคุมกำเนิดอยู่ แต่หากไม่ได้ต้องการคุมกำเนิดแล้ว ก็สามารถที่จะหยุดทานได้ทันทีที่ต้องการ และไม่จำเป็นต้องรอให้ยาหมดแผง และเมื่อหยุดทานแล้ว การทำงานของรังไข่ก็จะกลับมาเป็นปกติ และประจำเดือนในรอบต่อไปก็จะมาภายใน 4-6 สัปดาห์ค่ะ